प्रणव र सन्तोषबीच उपाधि भिडन्त
प्रथम खुला राष्ट्रिय लनटेनिसको पुरुष एकल उपाधिका लागि प्रनव खनाल र सन्तोष खत्री भिड्ने भएका छन् । पहिलो सेमिफाइनलमा प्रनवले जितेन्द्र परियारलाई २–१ सेटले पराजित गरे ।
बुटवल — प्रथम खुला राष्ट्रिय लनटेनिसको पुरुष एकल उपाधिका लागि प्रनव खनाल र सन्तोष खत्री भिड्ने भएका छन् । पहिलो सेमिफाइनलमा प्रनवले जितेन्द्र परियारलाई २–१ सेटले पराजित गरे ।आइतबार भएको अर्को सेमिफाइनलमा सन्तोषले प्रदीप खड्कालाई २–० सेटमा पराजित गरेर प्रनवसँगको फाइनल भेट पक्का गरेका हुन् ।दिनको पहिलो खेलमा जितेन्द्रले पहिलो सेटमा प्रनवमाथि ६–१ को जित निकाल्दै अग्रता लिएका थिए । दोस्रो सेट प्रणवले ६–२ ले आफ्नो पक्षमा पार्दै खेल बराबरीमा ल्याए । अन्तिम सेट ६–३ ले जित्दै प्रणव फाइनलमा प्रवेश गरेका हुन् । दोस्रो सेमिफाइनलमा सन्तोषले प्रदीपमाथि सोझो दुई सेटमा ६–३, ६–२ को जित हात पारे ।